Attilio Spaldo/Sèira dij mòrt
Artorn

Sèira dij mòrt 
Sèira dij mòrt: òh che malinconìa 
col dindané dle ciòche, grev, lontan, 
mentre ant lë scur, sla tèra ansugnichìa 
na pieuva frèida, fin-a a ven giù pian! 

Feuje ch’a marso, nebia, nostalgìa 
ëd j’ànime angossà: leger a van 
j’arcòrd dij mòrt an ten-o companìa. 
Stassèira ’l cheur dla gent a bat pì uman. 

Che ’d creature a seufro për ëd ferìe 
ancor tròp frësche; e sensa gnun confòrt 
che ’d làcrime che a scoro, dolorose, 

su ’d vej rosari tnù da ’d man rupìe! 
A le neuit, su le tàule silensiose, 
un pò ’d castagne, frèide, a speto ij Mòrt-

Leteratura piemontèisa Attilio Spaldo